Nabil Bentaleb

Nabil Bentaleb (araabia keeles نبيل بن طالب; sündinud 24. novembril 1994 Lille'is) on Prantsusmaal sündinud Alžeeria jalgpallur, kes mängib keskpoolkaitsjana Prantsusmaa kõrgliigaklubis Lille ja Alžeeria jalgpallikoondises.

Ta kuulus noorena mitmesse Prantsusmaa klubisse. 2012. aastal liitus ta Inglismaa klubiga Tottenham Hotspur, mille põhimeeskonnas debüteeris ta Inglismaa kõrgliigas 22. detsembril 2013 mängus Southamptoni vastu. Ainsa värava lõi ta Tottenham Hotspuri meeskonnas 17. detsembril 2014 liigakarika mängus Newcastle Unitedi vastu.

2016. aasta augustis läks ta Tottenham Hotspurist laenule Saksamaa kõrgliigaklubisse Schalke. Hooaja lõpus läks ta Schalkesse püsivalt üle. Saksamaa kõrgliigas lõi ta esimese värava 15. oktoobril 2016 mängus FC Augsburgi vastu. See värav valiti hooaja lõpuks ka Bundesliga hooaja parimaks."Bentaleb rocket voted 2016/17 Bundesliga Goal of the Season". bundesliga.com. 8.6.2017. Vaadatud 18.1.2024 Hooaja 2019/20 teises pooles oli ta Schalkest laenul Inglismaa kõrgliigaklubis Newcastle United.

2022. aasta jaanuaris sõlmis ta kahe ja poole aasta pikkuse lepingu Prantsusmaa kõrgliigaklubiga Angers.  2023. aasta augustis sõlmis ta kolmeaastase lepingu oma sünnilinnaklubiga Lille.

2012. aastal mängis Bentaleb ühel korral Prantsusmaa kuni 19-aastaste koondises. 2014. aastal otsus ta Alžeeria jalgpallikoondise kasuks. Koondisedebüüdi tegi ta sama aasta 5. märtsil sõprusmängus Sloveenia vastu. Koondisekarjääri esimese värava lõi ta 4. juunil 2014 sõprusmängus Rumeenia vastu.https://www.transfermarkt.com/nabil-bentaleb/nationalmannschaft/spieler/245537 (vaadatud 18.1.2024) Lisaks kuulus ta 2014. aastal Alžeeria koondisse maailmameistrivõistlustel. Hiljem on ta kuulunud Alžeeria koondisse 2015., 2017. ja 2024. aasta Aafrika rahvaste karikavõistlustel.

 Viited 

Kategooria:Alžeeria jalgpallurid
Kategooria:Tottenham Hotspur FC mängijad
Kategooria:FC Schalke 04 mängijad
Kategooria:Newcastle United FC mängijad
Kategooria:Angers SCO mängijad
Kategooria:Lille OSC mängijad
Kategooria:Premier League'i mängijad
Kategooria:Bundesliga mängijad
Kategooria:Ligue 1 mängijad
Kategooria:Sündinud 1994